ભિવાની (હરિયાણા): એક મહિનાના બાળકને મોઢામાં દબાવીને એક બિલાડીએ લગભગ 30 ફૂટની ઊંચાઈથી છલાંગ લગાવી, પરંતુ બાળકના સિતારા પણ એટલા બુલંદ હતા કે તેને એક ઘસરકો પણ પડ્યો નહીં. પુરૂષોત્તમ દાસના ઘરમાં ગુરૂવારે સવારે એક ખૂબ વિચિત્ર ઘટના બની. આખો પરિવાર ગ્રાઉન્ડ ફ્લોર પર જ હતો અને તેમનો એક મહિનાનો પૌત્ર અચાનક પલંગ પરથી ગાયબ થઈ ગયો. ઘરમાં હોબાળો થઈ ગયો અને માતા-પિતા, દાદા-દાદી, ફોઈ અને કાકાએ બાળકને શોધવાનું શરૂ કર્યું. કાકાએ ઘરના બીજા માળની છત પરથી જોયું તો બે મકાન છોડીને ઢગ્ગયાન ગલી મહોલ્લાના એક પ્લોટમાં એક બિલાડી તેમના બાળક સાથે બેઠી હતી. કાકા હેમંતે બિલકુલ સમય બગાડ્યા વગર 30 ફૂટ ઊંચાઈથી પ્લોટમાં બનેલા શેડ પર આવીને પછી પ્લોટમાં છલાંગ લગાવી દીધી. શેડની પાસેની ફરસ પર ફસડાવાથી તેમની કમરમાં ફ્રેક્ચર થઈ ગયું અને પગમાં પણ ઈજા થઈ પરંતુ પોતાના ભત્રીજાને બચાવી લીધો.